Protestele din ultima perioadă au scos în stradă foarte mulţi fotografi şi vloggeri. Imaginile surprinse de ei au făcut înconjurul lumii prin intermediul reţelelor de socializare.

Video-ul făcut de Alex Damian a avut peste 600.000 de vizualizări pe Facebook şi a fost distribuit de peste 20.000 de ori, de oameni din întreaga lume.

„Practic stăteam cu camera în mână şi mă uitam în piaţă şi nu îmi venea să cred ce văd. Din cauza asta îmi şi tremura mâna. E o filmare destul de mişcată”, spune Alex Damian, vlogger.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

La fel de prezent la protestele din Capitală a fost şi fotograful Dan Mihai Bălănescu. El a surprins cea mai populară imagine de la proteste. A avut peste 35.000 de share-uri în mai puţin de 48 de ore.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

„(De ce ai vrut să fotografiezi protestele?) Iubesc Bucureştiul. Am tot promovat oraşul şi este o parte a istoriei lui. Face parte din istoria lui. Indiferent de ceea ce se întâmplă, sunt momente pe care vreau să le surprind. În primul rând pentru mine şi apoi pentru generaţiile viitoare”, spune Dan Mihai Bălănescu.